LAOAG CITY – Nagtalinaed pay laeng iti Currimao port iti Currimao, Ilocos Norte ti Taiwanese vessel nga maatap a nagkarga ti smuggled wenno undocumented nga sigarilyu.
Segun ti Philippine Coastguard nga nakabase iti ili ti Currimao, naiget ti panangbantay da kadagiti pito a crew ti nasao a barko tapno masiguro nga saan da a makapanaw ditoy pagilian bayat nga maitultuloy ti imbestigasyun ti Bureau of Customs.
Kuna ti PCG nga saan da nga ipalpalubos a rumuar iti barko dagiti crew no sadino nga adda ti napusgan a mangitulod ti taraon ken sabsabali pay a kasapulan da iti uneg ti barko.
Dagiti pito a crew ti Taiwanese vessel ket pakairamanan ti tallo a Taiwanese nga nabigbig nga isuda Chen Yonj Ji, kapitan ti barko , Chen Da Li, Lin Jyh Shyan ken uppat nga Indonesians nga isuda Narun, Nurkholik, Dedi Ariyanto, kenni Candra Natari.
ilo_Latn ilo_Latn ilo_Latn ilo_Latn